Finalen var tilbake i Studio 1 i NRK Marienlyst med Ivar Dyrhaug som programleder. Ti bidrag deltok i finalen lørdag 26. februar. Fem av bidragene var spesialinvitert, og de fem siste ble plukket ut blant 480 innsendte sanger. Utvelgelsen ble gjort av en jury bestående av Svein Dag Hauge, Iver Kleive, Bjørn Kruse, Ellen Nikolaysen og Jens Wendelboe. Kringkastingsorkestret under ledelse av Egil Monn-Iversen akkompagnerte de ti finalelåtene.